חדשות 2: אלשטיין: "הצעתנו תזרים מיידית כספים לאי.די.בי"
20/03/2013 11:02 | אלשטיין: "הצעתנו תזרים מיידית כספים לאי.די.בי"
אחת מהיוזמות העיקריות של הסכם זה היא "קרן יורק" שספגה היום עקיצה בדבריו של שותפו של דנקרנר. "בעת משבר רוב האנשים שבאו אליי במשברים שחוויתי רק רצו לקחת את הנכסים הכי טובים בהנחה הגדולה ביותר", סיפר. "אמרתי לנוחי, הדבר הגרוע ביותר שאתה יכול לעשות עכשיו הוא לחלק נכסים בחינם"."אני מאמין שנוחי אדם טוב"מי ששידך בין אלשטיין לדנקנר הוא הרב פינטו, המקורב לשניהם. היום סיפר אלשטיין על החברות שנרקמה עם איש העסקים הישראלי. "אני מאמין שהוא אדם טוב מאוד", אמר. "הוא היה מצוי במצב של משבר חמור". הוא ציין כי כששמע את הסיפור הרגיש כי הוא מחוייב לעזור לו. "אני אומר, נוחי, אולי אני אעזור לך ואולי לפעמים אתה תסבול ממני".אלשטיין מגיע לעזור לא רק בכסף, הוא רוצה להיות נוכח בתהליך קבלת ההחלטות של הקבוצה. גורמים בסביבתו אומרים כי הוא לא הגיע רק להושיע את הקבוצה, הוא גם מתכוון להביא מניסיונו ותפיסת העולם העסקית שלו ולדאוג שתתבטא באופן ברור לקבלת ההחלטות באי.די. בי.שלום לפידות ישמש כנציגו של אלשטיין בישראלשלום לפידות, יזם חרדי בן לאחת המשפחות העשירות בבואנוס איירס היה לצידו היום. לפידות ישמש כנציגו של אלשטיין בישראל ויהפוך כנראה לאחת הדמויות הדומיננטיות ביותר באי. די. בי.. אלשטיין לא מגיע לבד אלא כשמאחוריו קבוצה גדולה של משקיעים יהודיים רובם מדרום אמריקה. שם נוסף שנשקר בעסקה הזו איל ההון ספרא שצפוי גם להיות מעורב בעסקה.הבוקר הכריזו ראשי השלטון המקומי על כנס תמיכה בדנקנר, לאור המשבר אליו נקלע, ולאחר שלדבריהם תרם סכומים גדולים לפריפרייה בשנים האחרונות. "הוא לא אויב העם, הוא איש עסקים שמצוי בקשיים", אמר ראש עיריית שדרות דוד בוסקילה בכנס. בחוץ עשרות הפגינו נגד הכינוס ומתחו ביקורת על התרומות שלטענתם הגיעו מכספי ציבור.